《夜坐月下》
宋代·方一夔

残云点点四飞扬，万里离人共此光。谁铸水银悬绛阙，独留姹女捣玄霜。

窟中蟾兔双灰劫，影底山河几战场。欲驻颓晖无意计，何人楼角韵伊凉。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。